
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 226 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση ανώτατου ορίου έκδοσης εγγυητικών επι¬ 
στολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΚΟΡΙΝ¬ 
ΘΙΑΣ ΣΥΝ.ΠΕ. 1 

Επανακαθορισμός ανωτάτου ορίου έκδοσης εγγυη¬ 
τικών επιστολών της ΤΡΑΠΕΖΑΣ ΡΒΟΒΑΝΚ Α.Ε. 2 
Αύξηση ανωτάτου ορίου έκδοσης εγγυητικών επι¬ 
στολών της Συνεταιριστικής Τράπεζας Χανιών. 3 
Έγκριση απόφασης του Διοικητικού Συμβουλίου της 
ανώνυμης εταιρείας με την επωνυμία «Κεντρική 
Αγορά Θεσσαλονίκης Α.Ε.» (ΚΑΘ Α.Ε.) τοποθέτη¬ 
σης Προϊσταμένου Διεύθυνσης. 4 

Υπερωριακή απασχόληση μονίμων διοικητικών υπαλ¬ 
λήλων του Ταμείου Διοικήσεως και Διαχειρίσεως 
Πανεπιστημιακών Δασών του Αριστοτελείου Πα¬ 
νεπιστημίου Θεσσαλονίκης. 5 

Πρόγραμμα απόκτησης εργασιακής εμπειρίας, ατό¬ 
μων που θα ωφεληθούν στο πλαίσιο της αναπτυ¬ 
ξιακής σύμπραξης «ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ 
ΤΗΝ ΑΠΑΣΧΟΛΗΣΗ» της Κ.Π. «ΕΘΙΙΑί». 6 


Τροποποίηση και συμπλήρωση διατάξεων της από¬ 
φασης Π2β/οικ.2808/1997 «Προϋποθέσεις ίδρυσης 
και λειτουργίας Μονάδων Φροντίδας, Προσχολι- 
κής Αγωγής και Διαπαιδαγώγησης (Βρεφικών - 
Παιδικών - Βρεφονηπιακών Σταθμών, Μονάδων 
Φύλαξης βρεφών και νηπίων) από φορείς ιδιωτι¬ 
κού δικαίου, κερδοσκοπικού και μη χαρακτήρα» 


(ΦΕΚ 645 τ.Β'). 7 

ΑΠΟΦΑΣΕΙ Σ 

Αριθμ. 2/2827/0025 (1) 


Αύξηση ανωτάτου ορίου έκδοσης εγγυητικών επιστο¬ 
λών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΚΟΡΙΝΘΙΑΣ 
ΣΥΝ.ΠΕ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρί¬ 
του του ν. 2441/1996 (ΦΕΚ Α' 256/1996) «Κύρωση της από 

8.8.1996 Σύμβασης μεταξύ του Ελληνικού Δημοσίου και της 
Εθνικής Τ ράπεζας της Ελλάδος και άλλες διατάξεις». 

2) Το π.δ. 284/1988 «Οργανισμός του Υπουργείου Οι¬ 
κονομικών» (ΦΕΚ Α' 128/1988). 

3) Την υπ’ αριθμ. 2/49256/0004/23.11.2006 (ΦΕΚ Β' 
1816/12.12.2006) απόφαση του Υφυπουργού Οικονομίας 
και Οικονομικών «Μεταβίβαση αρμοδιοτήτων και της 
εξουσίας να υπογράφουν με «Εντολή Υφυπουργού» στο 
Γενικό Γραμματέα Δημοσιονομικής Πολιτικής, στους 
Προϊσταμένους Γενικών Διευθύνσεων, Διευθύνσεων και 
Τμημάτων του Γενικού Λογιστηρίου του Κράτους και της 
Γ ενικής Διεύθυνσης Δημόσιας Περιουσίας και Εθνικών 
Κληροδοτημάτων». 

4) Την υπ’ αριθμ. 2028691/4534/3.8.1995 απόφασή μας, 
«Καθορισμός ανωτάτου ορίου έκδοσης εγγυητικών επι¬ 
στολών από τις Τράπεζες που γίνονται δεκτές από το 
Δημόσιο και τα Ν.Π.Δ.Δ. σε διαγωνισμούς ή Συμβάσεις 
για εκτέλεση έργων, προμήθειες κ.λπ.» 

5) Το υπ’ αριθμ. 38/12.1.2007 έγγραφο της ανωτέρω 
Τράπεζας με το οποίο ζητά την αύξηση του ορίου έκ¬ 
δοσης των εγγυητικών της επιστολών από το ποσό 
των 8.000.000,00 €, που έχει καθορισθεί με την υπ’ 
αριθμ. 2/3116/0025/10.2.2006 απόφασή μας, στο ποσό 
των 15.000.000,00 €. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών 
επιστολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΚΟΡΙΝΘΙ¬ 
ΑΣ ΣΥΝ.ΠΕ. στο ποσό των δέκα εκατομμυρίων ευρώ, 
(10.000.000 €), με τους όρους και τις προϋποθέσεις 
βάσει των οποίων παρέχονται από τις Τράπεζες που 
λειτουργούν στην Ελλάδα εγγυήσεις στο Δημόσιο και 
τα Νομικά Πρόσωπα Δημοσίου Δικαίου για εκτέλε¬ 
ση έργων, προμήθειες, κ.λπ. (απόφασή μας υπ’ αριθμ. 
2028691/4534/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Με εντολή Υφυπουργού 
Ο Γ ενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2/5695/0025 (2) 

Επανακαθορισμός ανώτατου ορίου έκδοσης εγγυητι¬ 
κών επιστολών της ΤΡΑΠΕΖΑΣ ΡΒΟΒΑΝΚ Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του ν. 2441/1996 (ΦΕΚ Α' 256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατά¬ 
ξεις». 

2) Το π.δ. 284/1988 «Οργανισμός του Υπουργείου Οι¬ 
κονομικών» (ΦΕΚ Α' 128/1988). 

3) Την υπ’ αριθμ. 2/49256/0004/23.11.2006 (ΦΕΚ Β' 1816/ 
12.12.2006) απόφαση του Υφυπουργού Οικονομίας και 
Οικονομικών «Μεταβίβαση αρμοδιοτήτων και της εξου¬ 
σίας να υπογράφουν με «Εντολή Υφυπουργού» στο 
Γενικό Γραμματέα Δημοσιονομικής Πολιτικής, στους 
Προϊσταμένους Γενικών Διευθύνσεων, Διευθύνσεων και 
Τμημάτων του Γ ενικού Λογιστηρίου του Κράτους και της 
Γενικής Διεύθυνσης Δημόσιας Περιουσίας και Εθνικών 
Κληροδοτημάτων». 

4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το 
Δημόσιο και τα Ν.Π.Δ.Δ. σε διαγωνισμούς ή Συμβάσεις 
για εκτέλεση έργων, προμήθειες κ.λπ.» 

5) Το από 26.1.2007 έγγραφο της ανωτέρω Τράπεζας 
με το οποίο ζητά τον επανακαθορισμό του ανωτάτου 
ορίου έκδοσης των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητι¬ 
κών επιστολών της ΤΡΑΠΕΖΑΣ ΡΒΟΒΑΝΚ Α.Ε. στο 
ποσό των εξακοσίων τριάκοντα εκατομμυρίων ευρώ, 
(630.000.000,00 €), με τους όρους και τις προϋποθέσεις 
βάσει των οποίων παρέχονται από τις Τράπεζες που 
λειτουργούν στην Ελλάδα εγγυήσεις στο Δημόσιο και 
τα Νομικά Πρόσωπα Δημοσίου Δικαίου για εκτέλεση έρ¬ 
γων, προμήθειες, κ.λπ. (απόφασή μας υπ’ αριθμ. 2028691/ 
4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 

Με εντολή Υφυπουργού 
Ο Γ ενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθμ. 2/4758/0025 (3) 

Αύξηση ανωτάτου ορίου έκδοσης εγγυητικών επιστο¬ 
λών της Συνεταιριστικής Τράπεζας Χανίων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του ν. 2441/1996 (ΦΕΚ Α' 256/1996) «Κύρωση της από 


8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατά¬ 
ξεις». 

2) Το π.δ. 284/1988 «Οργανισμός του Υπουργείου Οι¬ 
κονομικών» (ΦΕΚ Α' 128/1988). 

3) Την υπ’ αριθμ. 2/49256/0004/23.11.2006 (ΦΕΚ Β' 1816/ 
2006) απόφαση του Υφυπουργού Οικονομίας και Οικο¬ 
νομικών «Μεταβίβαση αρμοδιοτήτων και της εξουσίας 
να υπογράφουν με «Εντολή Υφυπουργού» στο Γενικό 
Γραμματέα Δημοσιονομικής Πολιτικής, στους Προ¬ 
ϊσταμένους Γενικών Διευθύνσεων, Διευθύνσεων και 
Τμημάτων του Γενικού Λογιστηρίου του Κράτους και 
της Γενικής Δ/νσης Δημόσιας Περιουσίας και Εθνικών 
Κληροδοτημάτων». 

4) Την απόφασή μας υπ’ αριθμ. 2028691/4534/3.8.1995 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το 
Δημόσιο και τα Ν.Π.Δ.Δ. σε διαγωνισμούς ή Συμβάσεις 
για εκτέλεση έργων, προμήθειες κ.λπ.». 

5) Το υπ’ αριθμ. 01/169/19.1.2007 έγγραφο της ανωτέ¬ 
ρω Τράπεζας με το οποίο ζητά την αύξηση του ορίου 
έκδοσης εγγυητικών επιστολών προς το Δημόσιο και 
τα ΝΠΔΔ. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού προϋπολογισμού, 
αποφασίζουμε: 

Καθορίζουμε ως ανώτατο όριο έκδοσης εγγυητικών 
επιστολών της Συνεταιριστικής Τράπεζας Χανίων το 
ποσό των εκατό εκατομμυρίων ευρώ (100.000.000,00 €), 
με τους όρους και τις προϋποθέσεις βάσει των οποίων 
παρέχονται από τις Τράπεζες που λειτουργούν στην 
Ελλάδα εγγυήσεις στο Δημόσιο και τα Νομικά Πρόσωπα 
Δημοσίου Δικαίου για εκτέλεση έργων, προμήθειες, κ.λπ. 
(απόφασή μας υπ’ αριθμ. 2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 

Με εντολή Υφυπουργού 
Ο Γ ενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθμ. Α2 - 6237 (4) 

Έγκριση απόφασης του Διοικητικού Συμβουλίου της 
ανώνυμης εταιρείας με την επωνυμία «Κεντρική Αγο¬ 
ρά Θεσσαλονίκης Α.Ε.» (ΚΑΘ Α.Ε.) τοποθέτησης Προ¬ 
ϊσταμένου Διεύθυνσης. 

ΟΙ ΥΠΟΥΡΓΟΙ ΑΝΑΠΤΥΞΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 8, παρ. 1 του π.δ. 57/1975 «Περί οργανώ- 
σεως των Υπηρεσιών και καταστάσεως του προσωπικού 
της Κεντρικής Λαχαναγοράς Θεσσαλονίκης». 

β) Του π.δ. 63/2005 (Α'/1998) «Κωδικοποίηση της νο¬ 
μοθεσίας για την Κυβέρνηση και τα Κυβερνητικά όρ¬ 
γανα». 

γ) Του π.δ. 397/1988 (ΦΕΚ 185/Α'/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

δ) Του π.δ. 27/1996 (ΦΕΚ 19/Α'/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α'/2004) «Ανασύσταση του Υπουργείου Τουρισμού». 

ε) Του π.δ. 402/1988 (ΦΕΚ 187/Α71988) «Περί Οργανι¬ 
σμού του Υπουργείου Γεωργίας», όπως τροποποιήθηκε 
και ισχύει σήμερα. 

στ) Του π.δ. 411/1998 (ΦΕΚ 286/Α71998) «Μετατροπή 
του Ν.Π.Δ.Δ. Κεντρική Αγορά Θεσσαλονίκης σε Ανώνυ¬ 
μη Εταιρεία και έγκριση του καταστατικού της» όπως 
ισχύει. 

ζ) Του ν. 3429/2005 (ΦΕΚ 314/Α72005) «Δημόσιες Επι¬ 
χειρήσεις και Οργανισμοί (Δ.Ε.Κ.Ο.)» 

2. Την υπ’ αριθμ. Υ1/10.3.2004 απόφαση του Πρωθυπουρ¬ 
γού (ΦΕΚ 513/Β72004 «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Το ν. 3260/2004 «Ρυθμίσεις του συστήματος προ¬ 
σλήψεων και θεμάτων Δημόσιας Διοίκησης». 

4. Την με αριθμό 358/2006 Γνωμοδότηση του Νομικού 
Συμβουλίου του Κράτους (Α1 τμήματος Διακοπών). 

5. Την υπ’ αριθμ. 188/7/13.11.2006 απόφαση του Διοικητι¬ 
κού Συμβουλίου της «ΚΑΘ Α.Ε.» που διαβιβάσθηκε στην 
Υπηρεσία μας με το υπ’ αριθμ. 1775/14.11.2006 έγγραφό 
της, αποφασίζουμε: 

Εγκρίνουμε την υπ’ αριθμ. 188/7/13.11.2006 απόφαση του 
Διοικητικού Συμβουλίου της ανωνύμου εταιρείας «Κε¬ 
ντρική Αγορά Θεσσαλονίκης Α.Ε.», Κ.Α.Θ. Α.Ε., σύμφωνα 
με την οποία τοποθετείται στη θέση του προϊσταμένου 
Διεύθυνσης της εταιρείας η Ελένη Τσιλιπήρα, υπάλλη¬ 
λος ΠΕ Διοικητικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2007 

01 ΥΠΟΥΡΓΟΙ 

ΑΝΑΠΤΥΞΗΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΔΗΜΗΤΡΙΟΣ ΣΙΟΥΦΑΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 140913 π.ε./Β2 (5) 

Υπερωριακή απασχόληση μονίμων διοικητικών υπαλλή¬ 
λων του Ταμείου Διοικήσεως και Διαχειρίσεως Πανε¬ 
πιστημιακών Δασών του Αριστοτελείου Πανεπιστη¬ 
μίου Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ.Α') «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ.... και άλλες 
συναφείς διατάξεις» όπως ισχύει. 

2. Την υπ’ αριθμ. 2/72757/0022/31.12.2003 εγκύκλιο 
του Γενικού Λογιστηρίου του Κράτους «Περί παρο¬ 
χής οδηγιών για την εφαρμογή των διατάξεων του 
ν.3205/2003». 

3. Το υπ’ αριθμ. 701/18.12.2006 έγγραφο του Ταμείου 
Διοίκησης και Διαχείρισης Πανεπιστημιακών Δασών του 
Αριστοτελείου Παν/μίου Θεσσαλονίκης από το οποίο 
προκύπτει ότι η υπερωριακή απασχόληση είναι απαραί¬ 
τητη για την αντιμετώπιση εποχιακών, έκτακτων ή επει- 
γουσών υπηρεσιακών αναγκών του Ιδρύματος αυτού. 


4. Το γεγονός ότι από την απόφαση αυτή προκαλείται 
δαπάνη ύψους 10.400,00 ευρώ, η οποία θα καλυφθεί 
από σχετική πίστωση που έχει προβλεφθεί στον υπό 
έγκριση Προϋπολογισμό του Ταμείου Διοικήσεως και 
Διαχειρίσεως Πανεπιστημιακών Δασών του Αριστοτε- 
λείου Πανεπιστημίου Θεσσαλονίκης. 

5. Την υπ’ αριθμ. 3786/ΣΤ5 (ΦΕΚ 608/Β/26.4.2004) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός Αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων», αποφασίζουμε: 

Εγκρίνουμε την υπερωριακή εργασία πέρα από τις 
ώρες της υποχρεωτικής απασχόλησης και μέχρι την 22 η 
ώρα, σε δεκαέξι (16) μονίμους υπαλλήλους του Ταμείου 
Διοικήσεως και Διαχειρίσεως Πανεπιστημιακών Δασών 
του Αριστοτελείου Πανεπιστημίου Θεσσαλονίκης για το 
χρονικό διάστημα από 1.1.2007 έως 30.6.2007. 

Η δαπάνη που θα προκύψει από την εφαρμογή της 
παρούσας απόφασης ύψους συνολικά δέκα χιλιάδων 
εκατό (10.400,00) ευρώ, δεν μπορεί σε καμιά περίπτωση 
να υπερβεί το ποσό των εγγεγραμμένων για την αιτία 
αυτή πιστώσεων στον προϋπολογισμό του Ταμείου Δι- 
οικήσεως και Διαχειρίσεως Πανεπιστημιακών Δασών 
του Αριστοτελείου Πανεπιστημίου Θεσσαλονίκης, μη 
επιτρεπομένης της επιβάρυνσης του Προϋπολογισμού 
Δημοσίων Επενδύσεων. 

Η κατά τα ανωτέρω υπερωριακή εργασία δεν μπο¬ 
ρεί να υπερβαίνει τις εξήντα (60) ώρες ανά υπάλληλο 
μηνιαίως. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 200909 (6) 

Πρόγραμμα απόκτησης εργασιακής εμπειρίας, ατόμων 
που θα ωφεληθούν στο πλαίσιο της αναπτυξιακής 
σύμπραξης «ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ ΤΗΝ ΑΠΑ¬ 
ΣΧΟΛΗΣΗ» της Κ.Π. «ΕΘΙΙΑΙ.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (163 Α), όπως ισχύει σήμερα. 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (τ.Α' 112). 

4. Τις διατάξεις του ν.2956/2001 «Αναδιάρθρωση του 
ΟΑΕΔ και άλλες διατάξεις» (τ.Α' 258). 

5. Τις διατάξεις του άρθρου 29 του ν. 1262/1982 (τ.Α' 70) 
«Για την παροχή κινήτρων ενίσχυσης της οικονομικής 
και περιφερειακής ανάπτυξης της χώρας και τροποποί- 

ηση συναφών διατάξεων», όπως τροποποιήθηκε με τα 
άρθρα 6 και 7 του ν. 1836/1989 (τ.Α' 79) και το άρθρο 6 
του ν. 2434/1996 (τ.Α' 188). 

6. Τις διατάξεις του ν. 2434/1996 (τ.Α' 188) «Μέτρα 
Πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις». 

7. Τις διατάξεις του ν. 3304/27.1.2005 (τ.Α' 16) «Εφαρ¬ 
μογή της αρχής της ίσης μεταχείρισης ανεξαρτήτως 
φυλετικής ή εθνοτικής καταγωγής, θρησκευτικών ή 
άλλων πεποιθήσεων, αναπηρίας, ηλικίας ή γενετήσιου 
προσανατολισμού». 

8. Την υπ’ αριθμ. 190671/4.8.2005 απόφαση του Υπουρ¬ 
γού Απασχόλησης και Κοινωνικής Προστασίας περί συμ¬ 
μετοχής του ΟΑΕΔ σε ΑΣ της ΚΠ ΕθυΑΙ_ (ΦΕΚ 1175/ 
2Β/24.8.2005). 

9. Την ισχύουσα Εθνική και Κοινοτική Νομοθεσία που 
αφορά την υλοποίηση και διαχείριση προγραμμάτων. 

10. Την υπ’ αριθμ. 232123/27.7.2005 απόφαση ένταξης 
του έργου με τίτλο «+ΠΡΑΞΙΣ - Συνεργασία για την 
Απασχόληση», η οποία τροποποιήθηκε με την υπ’ αριθμ. 
231105/11.7.2006 απόφαση. Με την απόφαση αυτή εντάσ¬ 
σεται το προαναφερόμενο έργο στο μέτρο 1 του άξονα 
1 του Προγράμματος της ΚΠ ΕΩΙΙΑΙ. με συγχρηματοδό- 
τηση 75% από το Ευρωπαϊκό Κοινωνικό Ταμείο. 

11. Την έγκριση ένταξης στο Πρόγραμμα Δημοσίων 
Επενδύσεων (ΠΔΕ)2006 στη Σ.Α. Ε0343 του Προγράμμα¬ 
τος απόκτησης εργασιακής εμπειρίας, ατόμων που θα 
ωφεληθούν στο πλαίσιο της αναπτυξιακής σύμπραξης 
«ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ ΤΗΝ ΑΠΑΣΧΟΛΗΣΗ» της 
Κ.Π. «ΕΟυΑί» (αριθμ. έργου 2005ΣΕ03430062). 

12. Την υπ’ αριθμ. 3253/7.11.2006 απόφαση του Δ.Σ. του 
ΟΑΕΔ (αρ.συνεδρ. 52/7.11.2006) που μας υποβλήθηκε με 
το υπ’ αριθμ. Β 134965/9.11.2006 έγγραφό του. 

13. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 501/Β/19.4.2006). 

14. Το γεγονός ότι προκαλείται δαπάνη σε βάρος του 
Προγράμματος Δημοσίων Επενδύσεων και ως εκ τούτου 
εμπίπτει στις διατάξεις της παρ. 3 του άρθρου 22 του 
ν. 2362/1995, αποφασίζουμε: 

Καταρτίζουμε πρόγγραμμα απόκτησης εργασιακής 
εμπειρίας ατόμων που θα ωφεληθούν στο πλαίσιο της 
αναπτυξιακής σύμπραξης «ΣΥΝΠΡΑΞΙΣ - ΣΥΝΕΡΓΑΣΙΑ 
ΓΙΑ ΤΗΝ ΑΠΑΣΧΟΛΗΣΗ» της ΚΠ ΕΟΙΙΑΕ 

Τίτλος έργου: «ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ ΤΗΝ 
ΑΠΑΣΧΟΛΗΣΗ» 

Συντονιστής Εταίρος: ΕΚΠΟΣΠΟ ΝΟΣΤΟΣ 

Έδρα ΑΣ: Σολωμού 66,10432 Αθήνα 

Υποπρόγραμμα 1: Απασχολησιμότητα 

Μέτρο 1.1: Διευκόλυνση της Πρόσβασης και της Επι¬ 
στροφής στην Αγορά Εργασίας 

Θέσεις: τριάντα έξι (36) 

Δικαιούχοι: Ειδική κατηγορία αποθαρρυμένων ανέρ¬ 
γων που προέρχονται από ευπαθείς ομάδες (Μακροχρό¬ 
νια άνεργοι που δεν έχουν εισέλθει ποτέ στην αγορά 
εργασίας, Παλιννοστούντες, Πρόσφυγες, Μετανάστες, 
Αρχηγοί μονογονεϊκών οικογενειών κλπ) με κοινό στοι¬ 
χείο τους τη δυσκολία να ολοκληρώσουν την διαδικασία 
ένταξης και τον άμεσο κίνδυνο να αποθαρρυνθούν. Τα 
άτομα αυτά, θα επιλεγούν με την εφαρμογή πιλοτικών 
εργαλείων και θα επωφεληθούν στο πλαίσιο του έργου 
«ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ ΤΗΝ ΑΠΑΣΧΟΛΗΣΗ». 


Κόστος: 108.000 ευρώ για δύο δράσεις και συγκεκρι¬ 
μένα για την δράση «πιλοτική ανάπτυξη προγράμματος 
προετοιμασίας τοποθέτησης» και «πιλοτική ανάπτυξη 
και εφαρμογή εποπτευόμενης εργασίας». 

Το Πρόγραμμα θα υλοποιηθεί στην ευρύτερη περιοχή 
της Περιφέρειας Αττικής. 

1. ΑΝΑΓΚΑΙΟΤΗΤΑ ΤΟΥ ΕΡΓΟΥ 

Με το παρόν επιχειρείται η ανάπτυξη εργαλείων, με¬ 
θόδων και πρακτικών που θα συμβάλουν: α) στη βελ¬ 
τίωση της ζήτησης εργασίας, και β) στην αναβάθμιση 
της ποιότητας των προσφερόμενων θέσεων εργασίας, 
γ) στην αύξηση της αποτελεσματικότητας των μηχα¬ 
νισμών που είναι επιφορτισμένοι με την επαγγελματι¬ 
κή ένταξη των λιγότερο ανταγωνιστικών ομάδων του 
πληθυσμού. Στόχος του έργου είναι η αξιοποίηση και ο 
εμπλουτισμός της υφιστάμενης γνώσης και εμπειρίας 
ώστε να διαμορφωθούν καινοτόμες πρακτικές και μέ¬ 
θοδοι, μέσα από την εφαρμογή πιλοτικών δράσεων που 
θα εμπλέκουν όλους τους παράγοντες του λεγάμενου 
«Τριγώνου της Απασχόλησης», δηλαδή τις Υπηρεσίας 
Απασχόλησης, τους εργοδοτικούς φορείς και τους ίδι¬ 
ους τους ανέργους. 

Για την υλοποίηση του έργου συγκροτήθηκε η ανωτέ¬ 
ρω ΑΣ στην οποία συμμετέχουν έξι (6) Μη Κυβερνητικές 
Οργανώσεις που ασχολούνται με την παροχή υπηρεσιών 
κατά της ανεργίας και του αποκλεισμού, εκφράζουν 
ή εκπροσωπούν συγκεκριμένες ομάδες - στόχους και 
έχουν πιστοποιηθεί από το ΕΚΕΠΙΣ για την παροχή 
Συνοδευτικών Υποστηρικτικών Υπηρεσιών (ΕΚΠΟΣΠΟ 
«ΝΟΣΤΟΣ», ΑΡΣΙΣ, ΚΕΠΥΠ «ΕΥΞΕΙΝΗ ΠΟΛΗ», ΕΣΠ, ΚΓΜΕ, 
ΧΕΝΕ), ο κρατικός φορέας παροχής υπηρεσιών για την 
απασχόληση (ΟΑΕΔ), το επιστημονικό όργανο του αντι¬ 
προσωπευτικού φορέα των εργοδοτών (ΚΕΚ ΓΣΕΒΕΕ) 
και ο αντιπροσωπευτικός φορέας των επιστημόνων που 
ασχολούνται με την εκπαίδευση ενηλίκων (ΕΕΕΕ). 

Ειδικότερα οι δράσεις του έργου αφορούν α) την προ¬ 
ετοιμασία του ανέργου ατόμου, β) την προετοιμασία και 
υποστήριξη των εργοδοτών, γ) την προετοιμασία και 
αναβάθμιση προσόντων των συμβούλων απασχόλησης 
και δ) τις (πιλοτικές) εφαρμογές τοποθέτησης στην αγο¬ 
ρά εργασίας, οι οποίες και αποτελούν το σημείο που 
συγκλίνουν όλες οι προηγούμενες δράσεις. 

Στο πλαίσιο των δράσεων 13 και 14 προβλέπεται να 
επιδοτηθούν 36 άνεργα άτομα για χρονική διάρκεια 
τεσσάρων μηνών. Τα άτομα αυτά ανήκουν στην ορι- 
σθείσα ως ομάδα στόχου του έργου, στον λεγόμενο 
σκληρό πυρήνα της ανεργίας δηλαδή στους περισσό¬ 
τερο αποθαρρυμένους και ματαιωμένους ανέργους, οι 
οποίοι θα επιλεγούν με βάσει τα πιλοτικά εργαλεία 
που διαμορφώθηκαν στο πλαίσιο του έργου. Επίσης θα 
έχουν περάσει από σειρά συνεδριών με ειδικά εκπαι¬ 
δευμένους συμβούλους της απασχόλησης της ΑΣ κατά 
την διάρκεια των οποίων θα εφαρμοστούν εργαλεία και 
πρακτικές που επίσης αναπτύχθηκαν στο πλαίσιο του 
έργου και αφορούν σε θέματα της κινητοποίησης του 
ανέργου, της ένταξης της διάστασης του φύλου, της 
ανακάλυψης των κρυμμένων δεξιοτήτων κ.λπ. 

Η τοποθέτηση των επωφελούμενων θα γίνει με βάση 
πιλοτικά μοντέλα τοποθέτησης που διαμορφώθηκαν 
στο πλαίσιο άλλης δράσης του έργου και συγκεκριμένα 
«την προετοιμασμένη τοποθέτηση» και την «εποπτευό¬ 
μενη εργασία». Οι εταίροι της ΑΣ αναλαμβάνουν μέσω 

της υφιστάμενης δικτύωσής τους αλλά και δράσεων 
δημοσιότητας, ενημέρωσης-πληροφόρησης και συμβου¬ 
λευτικής να εξασφαλίσουν, να επιλέξουν και να προετοι¬ 
μάσουν τις επιχειρήσεις στις οποίες θα εφαρμοστούν 
τα παραπάνω μοντέλα ενώ ανάλογη προετοιμασία θα 
υπάρξει και για τους επιλεγέντες επωφελούμενους/ες. 
Στόχος των δράσεων αυτών είναι η ενεργός εμπλοκή 
των επιχειρήσεων στις διαδικασίες καταπολέμησης της 
ανεργίας με την χρήση μοντέλων πιλοτικής μορφής που 
ενσωματώνουν την αναπτυξιακή διάσταση. 

2. ΓΕΝΙΚΟΙ ΟΡΟΙ ΠΡΟΓΡΑΜΜΑΤΟΣ ΑΠΟΚΤΗΣΗΣ ΕΡ¬ 
ΓΑΣΙΑΚΗΣ ΕΜΠΕΙΡΙΑΣ 

Το πρόγραμμα αφορά την απόκτηση εργασιακής 
εμπειρίας τριάντα έξι (36) συνολικά ανέργων ηλικίας 
18 - 64 ετών που ανήκουν στην ομάδα στόχο του έργου 
όπως ανωτέρω περιγράφεται, και έχουν ωφεληθεί από 
δράσεις Συμβουλευτικής στο πλαίσιο των δράσεων του 
έργου «ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ ΤΗΝ ΑΠΑΣΧΟΛΗ¬ 
ΣΗ» της ΚΠ ΕΟΙΙΑΕ. 

Στο πλαίσιο του έργου ο Ο.Α.Ε.Δ. ενημερώνει τους 
ανέργους για τις παρεχόμενες Υπηρεσίες Συμβουλευ¬ 
τικής της Α.Σ. «ΣΥΝΠΡΑΞΙΣ -ΣΥΝΕΡΓΑΣΙΑ ΓΙΑ ΤΗΝ ΑΠΑ¬ 
ΣΧΟΛΗΣΗ». 

ΑΠΟΖΗΜΙΩΣΗ: Ο Ο.Α.Ε.Δ. αναλαμβάνει την καταβολή 
της επιχορήγησης στους ασκούμενους για κάθε ημέρα 
άσκησής τους. 

Η Α.Σ. «ΣΥΝΠΡΑΞΙΣ - ΣΥΝΕΡΓΑΣΙΑ ΓΙΑ ΤΗΝ ΑΠΑΣΧΟ¬ 
ΛΗΣΗ» έχει την αρμοδιότητα - υποχρέωση: 

• Να προσεγγίζει τα άτομα, τα οποία δεν είναι εγ¬ 
γεγραμμένα στον Ο.Α.Ε.Δ. και να τα προωθεί για την 
έκδοση κάρτας ανεργίας. 

• Να συμπληρώνει τα ειδικά έντυπα της Α.Σ. που αφο¬ 
ρούν την εξατομικευμένη παρέμβαση και τη διάγνωση 
αναγκών των ωφελούμενων. 

• Να ελέγχει τις προϋποθέσεις ένταξης στο πρόγραμ¬ 
μα των επιχειρήσεων και των ωφελούμενων. 

• Να επιλέγει τα ωφελούμενα άτομα και τις επιχειρή¬ 
σεις που θα ενταχθούν στο εν λόγω πρόγραμμα. 

• Να συγκεντρώνει και να διαβιβάζει στον Ο.Α.Ε.Δ. τα 
αντίστοιχα δικαιολογητικά (με δική της ευθύνη όσον 
αφορά την πληρότητα τους) για την καταβολή της επι¬ 
χορήγησης στους ασκούμενους. 

α) Η διάρκεια του προγράμματος απόκτησης εργασι¬ 
ακής εμπειρίας καθορίζεται για κάθε ασκούμενο άτομο 
σε τέσσερις (4) μήνες. 

β) Το ποσό της επιχορήγησης καθορίζεται στα τριά¬ 
ντα τέσσερα (34) ευρώ ημερησίως μικτά (Δευτέρα - Πα¬ 
ρασκευή) για κάθε άνεργο. Κάθε μήνα θα πρέπει να 
καταβάλλεται στους ασκούμενους το παραπάνω ποσό 
όχι για πάνω από 22 ημέρες το μήνα. Από την ανωτέ¬ 
ρω ημερήσια αποζημίωση θα παρακρατείται ποσοστό 
6,45% για ιατροφαρμακευτική περίθαλψη και 1% κατά 
του επαγγελματικού κινδύνου εφαρμοζόμενων των δι¬ 
ατάξεων του άρθρου 18 του ν. 2458/1997 ΦΕΚ15/Α/1997 
και του άρθρου 18 του ν. 2874/2000. 

Η εξάσκηση δε θα υπερβαίνει το νόμιμο ωράριο ημε¬ 
ρησίως, τις πέντε (5) ημέρες την εβδομάδα και δε θα 
πραγματοποιείται σε βραδινές ώρες (πλέον της 22 ας ). 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜ¬ 
ΜΑΤΟΣ 

Αμεσοι αποδέκτες των δράσεων είναι οι άνεργοι που 
θα αποκτήσουν εργασιακή εμπειρία και έμμεσοι οι φο¬ 
ρείς και οι επιχειρήσεις. 


Η ΑΣ μέσω δράσεων δημοσιότητας και ευαισθητοποί- 
ησης - συμβουλευτικής των εργοδοτών θα επιλέξουν τις 
επιχειρήσεις, στις οποίες θα εφαρμοστούν τα πιλοτικά 
μοντέλα τοποθέτησης των δράσεων 13 (πιλοτική ανά¬ 
πτυξης προγράμματος προετοιμασίας τοποθέτησης) 
και 14 (πιλοτική ανάπτυξη και εφαρμογής εποπτευό¬ 
μενης εργασίας) και θα τοποθετηθούν οι επιλεγέντες 
άνεργοι. 

4. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Ως προς την υπαγωγή ιδιωτικών επιχειρήσεων στο 
Πρόγραμμα, εξαιρούνται οι ακόλουθες: 

4.α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του ν. 2190/1994 όπως τροποποιήθηκε με τους νόμους 
2247/1997 και 2527/1999 και ισχύει σήμερα (ακόμη και 
αν εξαιρούνται ορισμένες κατηγορίες του προσωπικού 
τους από το ν. 2190/1994). 

4.β. Οι ΔΕΚΟ και οι θυγατρικές τους εταιρίες, που 
διέπονται όσον αφορά στην πρόσληψη του προσωπικού 
τους από τις διατάξεις του ν. 2190/1994 όπως τροπο¬ 
ποιήθηκε και ισχύει σήμερα, καθώς και οι αεροπορικές 
επιχειρήσεις και οι θυγατρικές τους. 

4.γ. Η Ε.Π.Α.Ε., οι Π.Α.Ε., όλα τα αθλητικά σωματεία 
(πλην των αθλητικών σωματείων των Α.Μ.Ε.Α.), οι πο¬ 
λιτικές οργανώσεις, τα κόμματα, οι Μητροπόλεις, τα 
Μοναστήρια, τα θρησκευτικά ιδρύματα, τα νυχτερινά 
κέντρα, δισκοθήκες, πρακτορεία ΠΡΟΠΟ - ΛΟΤΤΟ, λα¬ 
χείων, πρακτορεία ιπποδρομιακών στοιχημάτων, πιάνο 
μπαρ, καφενεία, αναψυκτήρια, πρακτορεία και επιχειρή¬ 
σεις τυχερών παιχνιδιών, επιχειρήσεις που έχουν σχέση 
με ψυχαγωγικά ή ηλεκτρονικά παιχνίδια, τα λούνα-παρκ, 
τα βιντεοκλάμπ, τα φροντιστήρια και τα εκπαιδευτικά 
ιδρύματα μόνο για τις ειδικότητες του εκπαιδευτικού 
προσωπικού. 

4.δ. Ατομικές επιχειρήσεις για άτομα που είναι σύζυγοι 
ή συνδέονται με α' βαθμού συγγένεια εξ’ αίματος ή εξ’ 
αγχιστείας με τον επιχειρηματία. 

4.ε. Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

4.στ. Οι σύζυγοι και οι συγγενείς α' βαθμού εξ’ αί¬ 
ματος ή εξ’ αγχιστείας των ομορρύθμων εταίρων στις 
Ο.Ε. και Ε.Ε., των εταίρων της Ε.Π.Ε. και των μελών του 
Δ.Σ. στις Α.Ε. 

4.ζ. Οι συνεταιρισμοί για τα μέλη τους. 

4. η. Οι εταιρείες προσωρινής απασχόλησης (άρθρο 
20 του ν. 2956/2001) 

5. ΠΡΟΫΠΟΘΕΣΕΙΣ - ΔΙΑΔΙΚΑΣΙΑ ΕΝΤΑΞΗΣ ΙΔΙΩΤΙΚΩΝ 
ΕΠΙΧΕΙΡΗΣΕΩΝ ΓΙΑ ΤΗΝ ΤΟΠΟΘΕΤΗΣΗ ΑΣΚΟΥΜΕΝΩΝ 
ΣΤΟ ΠΡΟΓΡΑΜΜΑ ΑΠΟΚΤΗΣΗΣ ΕΡΓΑΣΙΑΚΗΣ ΕΜΠΕΙ¬ 
ΡΙΑΣ 

Η Α.Σ. μέσω δράσεων δημοσιότητας και ευαισθητοποί- 
ησης - συμβουλευτικής των εργοδοτών θα αναλάβουν 
να εξασφαλιστούν επιχειρήσεις, στις οποίες θα εφαρ¬ 
μοστούν τα πιλοτικά μοντέλα τοποθέτησης (Δράσεις 
13 και 14) και θα τοποθετηθούν οι επιλεγέντες άνεργοι. 
Αναλυτικότερα: 

Οι επιχειρήσεις που θα επωφεληθούν από τις Δράσεις 
τοποθέτησης του έργου θα πρέπει: 

5.1 Να έχουν εκδηλώσει σχετικό ενδιαφέρον με τη συ¬ 
μπλήρωση ειδικού εντύπου της Α.Σ., με απώτερο στόχο 
τη συμμετοχή τους σε ένα Δίκτυο συνεργαζόμενων επι- 

χειρήσεων, ως αποτέλεσμα των δράσεων ενημέρωσης 
και ευαισθητοποίησης. Στη συνέχεια οι επιχειρήσεις θα 
ενημερωθούν διεξοδικότερα για τα μοντέλα τοποθέτη¬ 
σης και θα γίνει διερεύνηση των δυνατοτήτων εφαρμο¬ 
γής των μοντέλων αυτών σε σχέση με τις αναπτυξιακές 
τους προοπτικές. 

5.2 Να έχουν συμμετάσχει στη δράση «Συμβουλευτι¬ 
κή εργοδοτών» που προβλέπει η εφαρμογή του έργου, 
αποδεικνυόμενου αυτού με σχετική βεβαίωση που θα 
χορηγεί η Α.Σ. του έργου και θα διαβιβάζεται στον εταί¬ 
ρο Ο.Α.Ε.Δ. 

5.3 Εντάσσονται στο πρόγραμμα οι ιδιωτικές επιχει¬ 
ρήσεις που λειτουργούν τουλάχιστον ένα (1) έτος. 

5.4 Εργοδότες που δεν απασχολούν προσωπικό εντάσ¬ 
σονται στο πρόγραμμα για μία (1) θέση. 

5.5 Οι επιχειρήσεις που θα ενταχθούν στις δράσεις 
τοποθέτησης θα υπογράψουν ιδιωτικό συμφωνητικό 
με την Α.Σ. και το τοποθετούμενο άτομο, στο οποίο θα 
περιλαμβάνονται: 

• Νομικό πλαίσιο. 

• Πλήρη στοιχεία του ασκούμενου. 

• Ακριβή διάρκεια της περιόδου τοποθέτησης. 

• Θέση για απόκτηση εργασιακής εμπειρίας που θα 
καλύψει ο ασκούμενος και τα καθήκοντά της. 

• Οι υποχρεώσεις του εργοδότη καθώς και του ατό¬ 
μου που αναλαμβάνει την εκπαίδευση του ασκούμενου 
στη συγκεκριμένη θέση εργασίας 

• Υποβολή έκθεσης προόδου από τον εργοδότη και 
τον ασκούμενο μετά τη λήξη του προγράμματος 

•Έκθεση αξιολόγησης από τον Σύμβουλο Απασχόλη¬ 
σης, τον Εργοδότη και τον ασκούμενο μετά το πέρας 
της σύμβασης. 

• Όροι του προγράμματος. 

• Δυνατότητα διακοπής του προγράμματος με από¬ 
φαση του Προϊσταμένου τις αρμόδιας Υπηρεσίας του 
Ο.Α.Ε.Δ. σε περίπτωση μη τήρησης των όρων αυτού. 

6. ΔΙΚΑΙΟΛΟΓΗΤΙΚΑ ΕΠΙΧΕΙΡΗΣΕΩΝ ΓΙΑ ΥΠΑΓΩΓΗ ΣΤΟ 
ΠΡΟΓΡΑΜΜΑ 

Οι επιχειρήσεις θα υποβάλλουν στην Α.Σ. τα παρακάτω 
δικαιολογητικά, η οποία με ευθύνη της θα τα διαβιβάζει 
στην αρμόδια Υπηρεσία του Ο.Α.Ε.Δ., με καταληκτική 
ημερομηνία υποβολής τους την 15.2.2007: 

α) Έντυπη αίτηση (βάσει υποδείγματος). 

β) Αντίγραφο του συμφωνητικού. 

γ) Δήλωση με την οποία να γνωστοποιείται το ονο¬ 
ματεπώνυμο του υπεύθυνου του προγράμματος (Δι¬ 
εύθυνση, τηλέφωνο, ΐαχ, αριθμό ταυτότητας, δείγμα 
υπογραφής). 

δ) Βεβαίωση - δήλωση της έναρξης υλοποίησης του 
προγράμματος στην οποία να αναφέρεται ο τόπος υλο¬ 
ποίησης του προγράμματος. 

ε) Καταστατικό ή Φ.Ε.Κ. ή έναρξη επιτηδεύματος ανά¬ 
λογα. 

στ) Υπεύθυνη δήλωση ότι δε θα απολύσουν προσωπι¬ 
κό, χωρίς να το αντικαταστήσουν από την ημερομηνία 
έκδοσης της παρούσας Υπουργικής Απόφασης και μέχρι 
την ολοκλήρωση της συμμετοχής τους στο έργο. 

ζ) Οι ιδιωτικές επιχειρήσεις που λειτουργούν τουλά¬ 
χιστον ένα (1) έτος και προέρχονται από μετατροπή ή 
αλλαγή του νομικού καθεστώτος, θα προσκομίζουν τα 
οικονομικά στοιχεία του τελευταίου έτους της επιχεί¬ 
ρησης πριν την μετατροπή. 


η) Υπεύθυνη δήλωση στην οποία θα δηλώνουν: 

• ότι έλαβαν γνώση και αποδέχονται τους όρους και 
τις διαδικασίες υλοποίησης του προγράμματος, 

• ότι η επιχείρηση δεν εμπίπτει σε καμία από τις 
κατηγορίες που εξαιρούνται, 

θ) Συμβάσεις ορισμένου χρόνου, εφόσον απασχολούν 
μισθωτούς με σύμβαση (ο αριθμός των συμβασιούχων 
ορισμένου χρόνου δεν υπολογίζεται στην αύξηση και 
μείωση του προσωπικού). 

ι) Βεβαίωση ότι οι επιχειρήσεις έχουν συμμετάσχει στη 
δράση «Συμβουλευτική εργοδοτών» που εκδίδει η Α.Σ. 

7. ΠΡΟΫΠΟΘΕΣΕΙΣ ΩΦΕΛΟΥΜΕΝΩΝ ΓΙΑ ΥΠΑΓΩΓΗ ΣΤΟ 
ΠΡΟΓΡΑΜΜΑ 

Τα άτομα που θα ενταχθούν στο πρόγραμμα θα πρέ¬ 
πει να έχουν τις παρακάτω προϋποθέσεις: 

1. Να είναι άνεργα 

2. Να έχουν την Ελληνική υπηκοότητα ή την υπηκο¬ 
ότητα Κράτους Μέλους της ΕΈ. ή να είναι Έλληνες 
ομογενείς και να απασχολούνται νόμιμα στην Ελλάδα 
ή να είναι Πρόσφυγες ή Μετανάστες που έχουν νόμιμη 
άδεια διαμονής. 

3. Να έχουν ωφεληθεί από δράσεις Συμβουλευτικής 
της Α.Σ. στο πλαίσιο της Α.Σ. «ΣΥΝΠΡΑΞΙΣ - ΣΥΝΕΡΓΑΣΙΑ 
ΓΙΑ ΤΗΝ ΑΠΑΣΧΟΛΗΣΗ» της ΚΠ ΕΟυΑΙ. 

8. ΔΙΚΑΙΟΛΟΓΗΤΙΚΑ ΩΦΕΛΟΥΜΕΝΩΝ ΓΙΑ ΥΠΑΓΩΓΗ 
ΣΤΟ ΠΡΟΓΡΑΜΜΑ 

1. Απαιτούμενα δικαιολογητικά 

Οι ωφελούμενοι θα υποβάλλουν στην Α.Σ. τα παρα¬ 
κάτω δικαιολογητικά, τα οποία με ευθύνη της η Α.Σ. 
θα διαβιβάζει στην αρμόδια Υπηρεσία του Ο.Α.Ε.Δ., με 
καταληκτική ημερομηνία υποβολής τους την 15.2.2007: 

• Δελτίο Ανεργίας 

•Έντυπα εξατομικευμένης παρέμβασης και διάγνωσης 
αναγκών των ωφελούμενων, τα οποία έχουν συμπλη¬ 
ρωθεί από την Α.Σ. 

• Βεβαίωση ένταξης στις δράσεις τοποθέτησης (13 
και 14) του έργου «ΣΥΝΠΡΑΞΙΣ» που θα έχει εκδοθεί 
με ευθύνη της Α.Σ., κατόπιν εφαρμογής των ειδικών 
εργαλείων του έργου. 

• Φωτοτυπία Δελτίου αστυνομικής Ταυτότητας ή Δι¬ 
αβατηρίου. 

9. ΚΑΤΑΒΟΛΗ ΑΠΟΖΗΜΙΩΣΗΣ ΣΤΟΥΣ ΑΣΚΟΥΜΕ¬ 
ΝΟΥΣ 

Η Αναπτυξιακή Σύμπραξη με ευθύνη της θα πρέπει 
εντός 10 ημερών από την συμπλήρωση κάθε μήνα ερ¬ 
γασιακής εμπειρίας των ασκουμένων να υποβάλλει στα 
αρμόδια ΚΠΑ Αττικής, τα παρουσιολόγια των ασκου¬ 
μένων υπογεγραμμένα από τους ίδιους και την επι¬ 
χείρηση. Ειδικά για τον πρώτο μήνα πληρωμής η Α.Σ. 
θα πρέπει να υποβάλλει κατάσταση με τους τραπεζι¬ 
κούς λογαριασμούς (Εθνική Τράπεζα της Ελλάδος) των 
ασκουμένων. 

Στη συνέχεια τα ΚΠΑ υποχρεούνται να διαβιβάζουν τα 
παρουσιολόγια στην Γραμματεία 3ΤΑΘΕ - Τ.Υ. Κηφισιάς, 
η οποία ακολούθως θα διαβιβάζει κατάσταση ασκου¬ 
μένων σε ηλεκτρονική μορφή στην Δ/νση Οικονομικών 
Υπηρεσιών της Διοίκησης για ενταλματοποίηση και πλη¬ 
ρωμή μέσω πίστωσης τραπεζικών λογαριασμών. 

10. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Κατά την υλοποίηση του προγράμματος: 

Οι επιχειρήσεις υποχρεούνται να υποβάλλουν στην 
Α.Σ. τα παρακάτω δικαιολογητικά, τα οποία με ευθύνη 
της θα διαβιβάζει στον Ο.Α.Ε.Δ.: 

• Μηνιαίο παρουσιολόγιο των ασκουμένων 

• Μηνιαίες εκθέσεις του Υπεύθυνου Συμβούλου Απα¬ 
σχόλησης εντός των πρώτων 10 ημερών κάθε επόμενου 
μήνα 

• Μηνιαίες καταστάσεις προσωπικού, προκειμένου 
να ελέγχεται εάν έχει γίνει μείωση προσωπικού (λόγω 
απόλυσης) από την ημερομηνία έκδοσης της σχετικής 
Υπουργικής Απόφασης μέχρι την ολοκλήρωση του έρ¬ 
γου. 

• Ερωτηματολόγιο για την αξιολόγηση και αυτοαξιο- 
λόγηση που συμπληρώνονται από τους επωφελούμε¬ 
νους και τους επιχειρηματίες με την ολοκλήρωση της 
δράσης. 

• Αναλυτική έκθεση/αξιολόγηση του συμβούλου απα¬ 
σχόλησης με την ολοκλήρωση της δράσης. 

• Η τελευταία πληρωμή θα γίνεται εφόσον ο ασκού¬ 
μενος έχει στείλει έκθεση αξιολόγησης του προγράμ¬ 
ματος. 

11. ΑΝΤΙΚΑΤΑΣΤΑΣΗ - ΑΠΟΥΣΙΕΣ ΑΣΚΟΥΜΕΝΩΝ 

Αν ο ασκούμενος αποχωρήσει οικειοθελώς από την 
επιχείρηση εντός των δύο (2) πρώτων μηνών του προ¬ 
γράμματος, είναι δυνατή η αντικατάστασή του από άλλο 
άτομο που έχει ωφεληθεί από τις προαναφερόμενες 
δράσεις της Α.Σ. «ΣΥΝΠΡΑΞΙΣ-ΣΥΝΕΡΓΑΣΙΑ ΓΙΑ ΤΗΝ 
ΑΠΑΣΧΟΛΗΣΗ» για το υπόλοιπο μέχρι την ολοκλήρωση 
του προγράμματος διάστημα. 

Οι ασκούμενοι μπορούν να απουσιάσουν δικαιολο¬ 
γημένα ή αδικαιολόγητα (χωρίς να τους καταβάλλεται 
αποζημίωση και χωρίς υποχρέωση παράτασης του προ¬ 
γράμματος) για επτά (7) ημέρες καθ’ όλη τη διάρκεια 
του προγράμματος. 

12. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Α. Παρακολούθηση 

Η διαδικασία παρακολούθησης του προγράμματος 
θα πραγματοποιείται από τις Υπηρεσίες του Ο.Α.Ε.Δ., 
σε τρία επίπεδα: Κεντρικό (Διοίκηση), Περιφερειακό, 
Τοπικό. 

Η αρμόδια Υπηρεσία του Ο.Α.Ε.Δ. υποχρεούται να 
πραγματοποιεί επιτόπιους ελέγχους. Για τους επιτόπι¬ 
ους ελέγχους που πραγματοποιούνται κατά τη διάρκεια 
υλοποίησης του προγράμματος, η αρμόδια Υπηρεσία 
του Ο.Α.Ε.Δ. συντάσσει σχετικές εκθέσεις τις οποίες 
διατηρεί στο φάκελο της επιχείρησης και στις οποίες 
καταγράφεται με λεπτομέρεια εάν τηρούνται οι όροι 
της ένταξης. Αντίγραφο της έκθεσης παραδίδεται στην 
επιχείρηση. 

Β/Ελεγχος 

α. Προκειμένου να εξασφαλισθεί η αποτελεσματικό- 
τητα των ενεργειών του προγράμματος 3ΤΑΘΕ, λαμ- 
βάνονται τα αναγκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση και τις σχετικές κοινοτικές διατάξεις. 

• Την ορθή υλοποίηση των ενεργειών και τη διαπί¬ 
στωσή του εάν αυτές είναι σύμφωνες με τις ισχύουσες 
ρυθμίσεις. 

• Την πρόληψη ή τη διαπίστωση τυχόν παραβάσεων 
και την υποβολή κυρώσεων. 

• Την εξακρίβωση της εμπρόθεσμης διεξαγωγής των 
χρηματοδοτούμενων από το Ε.Κ.Τ. ενεργειών. 

β. Οι ελεγχόμενοι φορείς υλοποίησης υποχρεούνταί: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπάλλήλους. 

• Να τηρούν τα αποδεικτικά στοιχεία και έγγραφα που 


αναφέρονται στην παρούσα Υπουργική Απόφαση για 
πέντε (5) χρόνια μετά τη λήξη του προγράμματος. 

γ. Διαδικασία ελέγχου 

• Ελέγχους διενεργούν οι υπάλληλοι του ΟΑΕΔ σύμ¬ 
φωνα με την υπ’ αριθμ. 2/34255/0022/6.6.2001 κοινή 
υπουργική απόφαση. 

• Ελέγχους επίσης μπορούν να διενεργούν τα εντε¬ 
ταλμένα προς τούτο Εθνικά Ελεγκτικά Όργανα και η 
Ευρωπαϊκή Ένωση. 

Γ. Λογιστική παρακολούθηση 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

13. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγ- 
μένων στο πρόγραμμα επιχειρήσεων και του ΟΑΕΔ 
θα επιλύεται με απόφαση της Ειδικής Επιτροπής του 
Ο.Α.Ε.Δ. ύστερα από ένσταση της επιχείρησης, η οποία 
ένσταση θα υποβάλλεται στην Υπηρεσία του Ο.Α.Ε.Δ., 
στην αρμοδιότητα της οποίας υπάγεται η επιχείρηση, 
εντός δέκα (10) ημερολογιακών ημερών. 

14. ΙΣΧΥΣ ΤΗΣ ΑΠΟΦΑΣΗΣ 

Η απόφαση αυτή έχει ισχύ από την ημερομηνία έκδο¬ 
σης της Υπουργικής Απόφασης και καταληκτική ημε¬ 
ρομηνία υποβολής της σχετικής αίτησης για υπαγωγή 
στο πρόγραμμα απόκτησης εργασιακής εμπειρίας την 
15.2.2007. 

Ως καταληκτική ημερομηνία υλοποίησης του φυσικού 
αντικειμένου του Προγράμματος ορίζεται η 30.6.2007 
και του οικονομικού η 31.12.2007. 

15. ΠΑΡΑΚΟΛΟΥΘΗΣΗ ΠΡΟΓΡΑΜΜΑΤΟΣ 

Η λογιστική παρακολούθηση του έργου θα γίνει από 
τη Διεύθυνση Οικονομικών Υπηρεσιών, η οποία θα πα¬ 
ρακολουθεί το έργο με ξεχωριστό κωδικό λογιστηρίου 
και οι πληρωμές θα γίνουν από ξεχωριστό Τραπεζικό 
Λογαριασμό του ΟΑΕΔ. 

Οι κατά τόπους Υπηρεσίες του ΟΑΕΔ θα παρακο¬ 
λουθούν την εξέλιξη του φυσικού και οικονομικού αντι¬ 
κειμένου, σύμφωνα με το νέο κανονιστικό πλαίσιο των 
Διαρθρωτικών Ταμείων. 

16. ΚΑΛΥΨΗ ΔΑΠΑΝΗΣ 

Η δαπάνη του παραπάνω προγράμματος προϋπολο¬ 
γίζεται να ανέλθει στα 108.000 ευρώ, ποσό το οποίο θα 
δαπανηθεί εντός του 2007 και θα βαρύνει τον ΚΑΕ 2493. 

Η ανωτέρω δαπάνη έχει συμπεριληφθεί στον υπό κα¬ 
τάρτιση προϋπολογισμό του Ο.Α.Ε.Δ. έτους 2007. 

Η προαναφερόμενη δαπάνη καλύπτεται σε ποσοστό 
75% από το Ε.Κ.Τ. - Κ.Π. «ΕΟΨΑΕ» και κατά 25% από 
τον ΠΔΕ. 

Ο Ο.Α.Ε.Δ. αρχικά θα καλύψει από ίδιους πόρους το 
κόστος της αμοιβής των ασκουμένων. Ακολούθως ο 
Ο.Α.Ε.Δ. θα υποβάλλει στον Διαχειριστή της Α.Σ. τα οι¬ 
κονομικά στοιχεία, ο οποίος (Διαχειριστής) στη συνέχεια 
θα τα υποβάλλει στη Διαχειριστική Αρχή με σκοπό την 
καταβολή στον Ο.Α.Ε.Δ. του δαπανηθέντος ποσού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΠΙβ/Γ.Π. 146231/06 (7) 

Τροποποίηση και συμπλήρωση διατάξεων της απόφα¬ 
σης Π2β/οικ.2808/1997 «Προϋποθέσεις ίδρυσης και 
λειτουργίας Μονάδων Φροντίδας, Προσχολικής Αγω¬ 
γής και Διαπαιδαγώγησης (Βρεφικών - Παιδικών - 
Βρεφονηπιακών Σταθμών, Μονάδων Φύλαξης βρεφών 
και νηπίων) από φορείς ιδιωτικού δικαίου, κερδοσκο¬ 
πικού και μη χαρακτήρα» (ΦΕΚ 645 τ.Β'). 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Των παραγράφων 2 και 4 του άρθρου 1 του 
ν.2345/1995 «Οργανωμένες υπηρεσίες παροχής προ¬ 
στασίας από φορείς Κοινωνικής Πρόνοιας και άλλες 
διατάξεις» (ΦΕΚ 213 τ.Α'). 

β. Του άρθρου 90 του «κώδικα νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 τ.Α'). 

2. Την υπ’ αριθμ. Π2β/οικ.2808/1997 απόφαση «Προϋπο¬ 
θέσεις ίδρυσης και λειτουργίας Μονάδων Φροντίδας, 
Προσχολικής Αγωγής και Διαπαιδαγώγησης (Βρεφικών- 
Παιδικών - Βρεφονηπιακών Σταθμών, Μονάδων Φύλα¬ 
ξης βρεφών και νηπίων) από φορείς ιδιωτικού δικαίου, 
κερδοσκοπικού και μη χαρακτήρα» (ΦΕΚ 645 τ.Β'), όπως 
αυτή τροποποιήθηκε και ισχύει. 


3. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινωνι¬ 
κής Αλληλεγγύης «Ανάθεση αρμοδιοτήτων στους Υφυ¬ 
πουργούς Υγείας και Κοινωνικής Αλληλεγγύης Αθανάσιο 
Γιαννόπουλο και Γεώργιο Κωνσταντόπουλο» (ΦΕΚ 311 
τ. Β'). 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο Μόνο 

Η περίπτωση 1 της παραγρ. Α' του άρθρου 2 αντικα¬ 
θίσταται ως εξής: 

«1. Οι Μονάδες Φροντίδας Προσχολικής Αγωγής και 
Διαπαιδαγώγησης ιδρύονται μέσα σε αστικές - ημιαστι¬ 
κές - αγροτικές περιοχές. Απαγορεύεται η εγκατάσταση 
των Μονάδων Φ.Π.Α.Δ. σε οικοδομές, όταν τμήματα των 
οικοδομών αυτών χρησιμοποιούνται για άλλο σκοπό, 
έχοντας κοινή με τη Μονάδα Φ.Π.Α.Δ. είσοδο ή έξο¬ 
δο». 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 8 Φεβρουάριου 2007 

Ο ΥΦΥΠΟΥΡΓΟΣ 

Γ. ΚΩΝΣΤΑΝΤΟΠΟΥΛΟΣ 

